Små (gjerne 3-4 millimeter), nokså brede, gulbrune til mørkbrune kortvinger. Dekkvingene er forholdsvis lange og dekker det meste av bakkroppen bortsett fra spissen. Antennene er noe utvidet mot spissen, litt lengre enn hode + pronotum. Hodet er forholdsvis lite, ovalt med utstående fasettøyne. Pronotum er rundet, mye bredere enn hodet, men betydelig smalere enn dekkvingene. Disse er jevnbrede med kraftige punktrader, avrundet bak. Den delen av bakkroppen som stikker ut bak dem er sterkt kjegleformet.